ПРОТОКОЛ № 36
от заседание на Комисия по правни въпроси 
на Висшия съдебен съвет, проведено на 16 септември 2013 г.

Днес, 16 септември 2013 г., понеделник от 16.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА											
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА
						КАРОЛИНА НЕДЕЛЧЕВА
						НЕЗАБРАВКА СТОЕВА
														
На заседанието присъстваха експертните сътрудници на комисията: Саша Харитонова –  директор дирекция “Правна”  в АВСС и Мартин Величков – старши експерт-юрисконсулт.

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Извлечение от протокол № 51/13.09.2013 г. на Комисията по предложенията и атестирането на ВСС относно допълване на Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи.
- Приемане на становище от ВСС до Комисията за защита от дискриминация във връзка с подадена жалба от Елка Йорданова Филчева-Ерменкова.
 /по точката присъстват членовете на Комисия „Международна дейност” – Соня Найденова, Магдалена Лазарова и Мария Кузманова/.

- Упълномощаване на Мартин Величков – старши експерт-юрисконсулт в отдел „Нормативна дейност и процесуално представителство” в дирекция „Правна” за процесуално представителство.

- Извлечение от протокол № 51/13.09.2013 г. на Комисията по предложенията и атестирането относно предложение за създаване на работна група по изменение и допълнение на Методиката за атестиране на съдия, прокурор, следовател, административен ръководител и заместник на административен ръководител.

	Д Н Е В Е Н   Р Е Д:

1. ОТНОСНО: Становище от председателя на Окръжен съд гр. Враца относно проект на Инструкция за разпределение на делата в съдилищата, съобразно случайния принцип по чл. 9 от ЗСВ.

        КОМИСИЯТА ПО ПРАВНИ ВЪПРОСИ
Р Е Ш И:

1.1. Приема за сведение Становището от председателя на Окръжен съд гр. Враца относно проект на Инструкция за разпределение на делата в съдилищата, съобразно случайния принцип по чл. 9 от ЗСВ.
1.2. Изпраща Становището от председателя на Окръжен съд гр. Враца относно проект на Инструкция за разпределение на делата в съдилищата, съобразно случайния принцип по чл. 9 от ЗСВ, на Комисия „Професионална квалификация и информационни технологии”, по компетентност.

2. ОТНОСНО: Писмо от Министерство на правосъдието относно проект на Закон за изменение и допълнение на Наказателно-процесуалния кодекс.

        КОМИСИЯТА ПО ПРАВНИ ВЪПРОСИ
Р Е Ш И:

2.1. Предлага на ВСС да даде положително становище по проекта на Закон за изменение и допълнение на Наказателно-процесуалния кодекс, на основание чл. 31 от ЗСВ.
2.2. Точката да се включи като допълнителна в дневния ред за заседанието на ВСС на 19.09.2013 г.

3.  ОТНОСНО: Писмо от Министерство на правосъдието относно проект на Закон за изменение и допълнение на Наказателно-процесуалния кодекс за транспониране на Директива 2010/64/ЕС относно правото на устен и писмен превод в наказателното производство.

        КОМИСИЯТА ПО ПРАВНИ ВЪПРОСИ
Р Е Ш И:

3.1. Изпраща преписката на Комисия „Бюджет и финанси” по компетентност. 

4. ОТНОСНО: Писмо от Министерство на правосъдието относно проект на Закон за изменение и допълнение на Административно-процесуалния кодекс.

        КОМИСИЯТА ПО ПРАВНИ ВЪПРОСИ
Р Е Ш И:
4.1. Отлага разглеждането на т. 4 за следващо заседание, с оглед подробно проучване на направените предложения.

5. ОТНОСНО: Доклад от Красимира Василева – н-к отдел „ЮОДКВСС” относно изискана информация по т. 7 на Акт № 1/26.04.2013 г., приет на заседание на Гражданския съвет към ВСС.

        КОМИСИЯТА ПО ПРАВНИ ВЪПРОСИ
Р Е Ш И:

5.1. Приема за сведение доклада от Красимира Василева – н-к отдел „ЮОДКВСС” относно изискана информация по т. 7 на Акт № 1/26.04.2013 г., приет на заседание на Гражданския съвет към ВСС.
5.2. Докладът да се изпрати на Гражданския съвет към ВСС.

6. ОТНОСНО: Писмо от Главния прокурор за становище – приложима ли е разпоредбата на чл. 259 от КТ при липсата на изрична законова регламентация на въпроса, свързан с възнаграждението при заместване по реда на чл. 168, ал. 7 от ЗСВ.

        КОМИСИЯТА ПО ПРАВНИ ВЪПРОСИ
Р Е Ш И:

6.1. Комисията се е произнесла с решение по протокол № 35/31.07.2013 г.
6.2.  Решението да се изпрати на Главния прокурор.

КОМИСИЯТА ОБЕДИНЯВА ЗА РАЗГЛЕЖДАНЕ Т. 7 И Т. 8

7. ОТНОСНО: Извлечение от протокол № 46/22.07.2013 г. на Комисията по предложенията и атестирането за становище – следва ли да бъде открита процедура за периодично атестиране, на основание чл. 196, т. 2 от ЗСВ на Гинка Димитрова Чинова – прокурор в РП гр. Бургас.
8. ОТНОСНО: Извлечение от протокол № 46/22.07.2013 г. на Комисията по предложенията и атестирането за становище – следва ли да бъде открита процедура за периодично атестиране, на основание чл. 196, т. 2 от ЗСВ на Радост Стоилова Бошнакова – прокурор в РП гр. Бургас.

        КОМИСИЯТА ПО ПРАВНИ ВЪПРОСИ
Р Е Ш И:

Няма пречка да бъде открита процедура за периодично атестиране на основание чл. 196, т. 2 от ЗСВ на Гинка Димитрова Чинова – прокурор в РП гр. Бургас и Радост Стоилова Бошнакова – прокурор в РП гр. Бургас.

МОТИВИ: Законодателят е предвидил провеждане на атестиране на магистратите в две хипотези: за придобиване на статут на несменяемост и периодично. Атестирането за придобиването на статут на несменяемост се извършва еднократно, с навършване на 5-годишен стаж на съответния магистрат. Тази атестация не може да бъде използвана за всички останали случаи, предвидени в Закона, като преместване, кариерно израстване и др., освен за придобиване статут на несменяемост. Ето защо, при наличие на законовите предпоставки, във всички останали случаи следва да се провежда периодично атестиране.

9. ОТНОСНО: Извлечение от протокол № 27/24.07.2013 г. на Комисия „Публична комуникация” относно Мониторингов анализ на медийните изяви на членовете на ВСС за периода 1 април–30 юни 2013 г.
        КОМИСИЯТА ПО ПРАВНИ ВЪПРОСИ
Р Е Ш И:

9.1. Приема за сведение извлечението от протокол № 27/24.07.2013 г. на Комисия „Публична комуникация” относно Мониторингов анализ на медийните изяви на членовете на ВСС за периода 1 април – 30 юни 2013 г.

10. ОТНОСНО: Извлечение от протокол № 27/24.07.2013 г. на Комисия „Публична комуникация” относно Вътрешни правила за протоколни подаръци в други държавни институции.

        КОМИСИЯТА ПО ПРАВНИ ВЪПРОСИ
Р Е Ш И:

10.1. Приема за сведение извлечението от протокол № 27/24.07.2013 г. на Комисия „Публична комуникация” относно Вътрешни правила за протоколни подаръци в други държавни институции.

11. ОТНОСНО: Писмо от Министерство на правосъдието, Главна дирекция „Изпълнение на наказанията” относно проект на Правилник за изменение и допълнение на Правилника за прилагане на ЗИНЗС.
        КОМИСИЯТА ПО ПРАВНИ ВЪПРОСИ
Р Е Ш И:

11.1. ОТПРАВЯ ПОКАНА до г-н Румен Боев и г-жа Елка Атанасова за становище по предложението на Проекта на Правилник за изменение и допълнение на Правилника за прилагане на Закона за изпълнение на наказанията и задържането под стража, което да изразят на следващо заседание на комисията.

12. ОТНОСНО: Проект на становище по проект на Закон за изменение и допълнение на Закона за специалните разузнавателни средства. /отложено от заседание на ВСС на 11.07.2013 г./.

        КОМИСИЯТА ПО ПРАВНИ ВЪПРОСИ
Р Е Ш И:

12.1. Оставя без разглеждане точка 12, тъй като становището е изготвено и изпратено.

13. ОТНОСНО: Извлечение от протокол № 31/30.07.2013 г. на Комисия „Професионална квалификация, информационни технологии и статистика” във връзка с проведена среща на Междуведомствената работна група за обсъждане на евентуални промени на нормативната уредба, касаеща участието на граждански специалисти в мисии и операции на НАТО и ЕС.

        КОМИСИЯТА ПО ПРАВНИ ВЪПРОСИ
Р Е Ш И:

13.1.  Приема за сведение извлечението от протокол № 31/30.07.2013 г. на Комисия „Професионална квалификация, информационни технологии и статистика” във връзка с проведена среща на Междуведомствената работна група за обсъждане на евентуални промени на нормативната уредба, касаеща участието на граждански специалисти в мисии и операции на НАТО и ЕС.

14. ОТНОСНО: Жалба от Славейко и Христина Каменови от гр. Враца относно неправомерно задържани средства от ВСС.

        КОМИСИЯТА ПО ПРАВНИ ВЪПРОСИ
Р Е Ш И:

14.1.  Приема за сведение, тъй като на жалбата е отговаряно.

15. ОТНОСНО: Писмо от Националния институт на правосъдието относно подготовка за провеждането на задължителен курс на първоначално обучение по смисъла на чл. 249, ал. 1, т. 1 от ЗСВ на кандидатите за младши съдии и младши прокурори.

        КОМИСИЯТА ПО ПРАВНИ ВЪПРОСИ
Р Е Ш И:

15.1. Предлага на ВСС да упълномощи представляващия ВСС да подпише договорите за задължително първоначално обучение на кандидатите за младши съдии и младши прокурори в Националния институт на правосъдието.
15.2. Точката да се включи като допълнителна в дневния ред за заседанието на ВСС на 19.09.2013 г.
16. ОТНОСНО: Писмо от председателя на Комисията по опрощаване на несъбираеми държавни вземания относно преписка, образувана по молба на Община Малко Търново, представляваща държавни такси, съдебни такси и адвокатско възнаграждение – за становище по реда на чл. 98, т. 12 от Конституцията на РБългария.

        КОМИСИЯТА ПО ПРАВНИ ВЪПРОСИ
Р Е Ш И:

16.1. ВЪЗЛАГА на дирекция „Правна” да изготви становище по писмото от председателя на Комисията по опрощаване на несъбираеми държавни вземания относно преписка, образувана по молба на Община Малко Търново, представляваща държавни такси, съдебни такси и адвокатско възнаграждение.

17. ОТНОСНО: Извлечение от протокол № 33/04.09.2013 г. относно определяне на допълнително възнаграждение за научна степен „доктор” или „доктор на науките”.

        КОМИСИЯТА ПО ПРАВНИ ВЪПРОСИ
Р Е Ш И:

17.1.  Не се налага изменение на Вътрешните правила за организацията и структурата на работната заплата на изборните членове на ВСС, приети с решение на ВСС по протокол № 42/05.12.2007 г., тъй като въпросът е уреден с решение на ВСС.
17.2. Решението по т. 17 да се предостави на Комисия „Бюджет и финанси”, за сведение.

ДОПЪЛНИТЕЛНИ ТОЧКИ:

18. ОТНОСНО: Извлечение от протокол № 51/13.09.2013 г. на Комисията по предложенията и атестирането на ВСС относно допълване на Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи.

    КОМИСИЯТА ПО ПРАВНИ ВЪПРОСИ
Р Е Ш И:

18.1. ПРИЕМА предложението на Комисията по предложенията и атестирането за допълнение на Правилата  за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи.
18.2. Решението да се предостави на КПА по компетентност.

19. ОТНОСНО:  Приемане на становище от ВСС до Комисията за защита от дискриминация във връзка с подадена жалба от Елка Йорданова Филчева-Ерменкова.
 /по точката присъстват членовете на Комисия „Международна дейност” – Соня Найденова, Магдалена Лазарова и Мария Кузманова/.

    КОМИСИЯТА ПО ПРАВНИ ВЪПРОСИ
Р Е Ш И:

19.1. Приема за сведение становището от ВСС до Комисията за защита от дискриминация във връзка с подадена жалба от Елка Йорданова Филчева-Ерменкова.
19.2. Становището да се изпрати на Комисията за защита от дискриминация.

20. ОТНОСНО: Упълномощаване на Мартин Величков – старши експерт-юрисконсулт в отдел „Нормативна дейност и процесуално представителство” в дирекция „Правна” за процесуално представителство.

    КОМИСИЯТА ПО ПРАВНИ ВЪПРОСИ
Р Е Ш И:

20.1. Предлага на ВСС да упълномощи Мартин Величков – старши експерт-юрисконсулт в отдел „Нормативна дейност и процесуално представителство” в дирекция „Правна” да представлява Висшия съдебен съвет пред органите на съдебната власт и органите на изпълнителната власт.
20.2. Точката да се включи като допълнителна в дневния ред за заседанието на ВСС на 19.09.2013 г.

21. ОТНОСНО: Извлечение от протокол № 51/13.09.2013 г. на Комисията по предложенията и атестирането относно предложение за създаване на работна група по изменение и допълнение на Методиката за атестиране на съдия, прокурор, следовател, административен ръководител и заместник на административен ръководител.

    КОМИСИЯТА ПО ПРАВНИ ВЪПРОСИ
Р Е Ш И:

21.1. ОПРЕДЕЛЯ Юлия Ковачева и Светла Петкова- членове на КПВ за участие в работната група по изменение и допълнение на Методиката за атестиране на съдия, прокурор, следовател, административен ръководител и заместник на административен ръководител.
21.2. Решението по т. 21 да се предостави на Комисията по предложенията и атестирането, за сведение.

18.09.2013 г. 		                      ПРЕДСЕДАТЕЛ
НА КОМИСИЯТА:		     
                       ЮЛИАНА КОЛЕВА

Директор дирекция “Правна”:
    			           Саша Харитонова

Сътрудник на КПВ:
                               Мариана Георгиева